Odense Adresse-Contoirs Efterretninger, 1842-08-20
Stænderforsamlingen i Roeskilde. 19de Møde den 30 Juli. Sognefoged P. Hansen oplæste det af ham indgivne Andragende fra Huusmændene paa Selsø Gods, betræffende deres Huses Overgang fra Leie til Livsfæste m. v. Castenschiold, Moltke, Præsidenten og Commissarius protesterede mod Andragendets Jndgivelse til en allerede nedsat Committee og meente, at det, som indeholdende en Rets qvæstion, der hørte under Afgjørelse af Domstolene, maatte henvises til disse; Drewsen, Lehmann og Balth. Christensen vare af modsat Mening. - Etatsraad Hvidt oplæste det af ham indgivne Andragende fra Grosserer=Societetet, ang Lettelser i Handelen. Det vedtoges, at Andragendet efter Producentens Begjering skulde afleveres til Committeerne i Sagerne ang. den provisoriske Placat og Lettelser for Handelen og om den ostindiske Handel. 20de Møde den 1 Aug. Sagen betræffende Udkast til en Anordning ang. Handel med Gift blev foretagen til endelig Behandling. - Sagen ang. Udkast til en Placat, betræffende Modification af §6 i Forordn. 8 Juni 1839 blev foretagen til endelig Behandling. Jngen begierede Ordet, og ved Afstemningen blev Committeens Jndstilling: at Forsamlingen allerunderdanigst vil andrage paa, at det forelagte Udkast maa emanere som Lov, eenstemmigen billiget med 53 St. Fremdeles blev Sagen betræffende de provisoriske Bestemmelser i §§ 1 og 5 af Pl. 5 April 1811, ang, adskillige Modificationer i Forordn. om Consumtionsvæsenet af 22 Nov. 1832, foretagen til endelig Behandling. - J Referenten, Etatsraad Estrups Sygdomsforfald oplæste Kammerherre Scavenius den Betænkning, som er afgivet af den Committee(Estrup. Scavenius, Drewsen, Ussing, Christensen, der har været nedsat i Sagen, betræffende Udkast til en Anordning. indeholdende nærmere Bestemmelser ang. Virkningen af den ifølge Forordn. 21 Juni 1810, fra 1 Januar 1811 i Kraft trædende, nye Skyldsætning af Jordeiendomme, med Hensyn til Vedligeholdelsen af saadanne Benaadninger og Rettigheder, som ere knyttede til et vist Qvantum Hartkorn. - Til Medlemmer af den Committee, som det i forrige Møde var vedtaget at nedsætte i Anledning af det af Kammerraad Drewsen, indgivne Andragende fra endeel Skolelærere om, at det maa befales, at alle vacante Skolelærerkald betimeligt offentliggjøres m.v., valgtes: Plesner, Drewsen, SehestedtJuel. - Præsidenten bemærkede: Nu, da ikke Lidet over en Trediedeel af den Tid er forløben, for hvilken Forsamlingen er sammenkaldt, vil det være paa Tiden at tage en Oversigt over de Arbeider, der allerede ere paabegyndte og skulle føres til Ende. Antallet af de kongelige og private Sager, der hidtil ere tagne under Behandling af Forsamlingen, og i hvilke det er nedsat Committee, udgjør 18, hvilket omtrent er det samme Antal som i forrige Session, der var sammenkaldt paa ligesaa lang Tid som den nærværende. Desuden ere 5 Sager blevne afleverede til Petitionscommitteen, og 12 til andre Committeer. Det maa endnu herved tages i særlig Betragtning, at 17 af de nedsatte Committeer bestaae af flere end 3 Medlemmer, og 5 af disse endog af 9 Medlemmer. Jeg maa derfor paa Forsamlingens Vegne opfordre Enhver, som enten selv maatte have Andragende at forelægge Forsamlingen, eller have overtaget noget Andragende for Andre, til snarest muligt at fremkomme dermed, for at Forsamlingen kan have det i sin Magt at foretrække de vigtigere Sager for de mindre vigtige.